AIŠKINAMASIS RAŠTAS

Dėl Molėtų rajono savivaldybės tarybos 2016 m. vasario 19 d. sprendimo Nr. B1-27 „Dėl Molėtų rajono savivaldybės 2016 metų biudžeto patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2016 m. vasario 19 d sprendimu Nr. B1-27 ,,Dėl Molėtų rajono savivaldybės 2016 metų biudžeto patvirtinimo” patvirtintas ir 2016 m. birželio 23 d. sprendimu Nr. B1-134 pakeistas 2016 metų rajono savivaldybės biudžetas.

1. Didinamos savivaldybės biudžeto pajamos 170,8 tūkst. Eur:

 1.1. 41,5 tūkst. Eur – kitos tikslinės dotacijos lėšomis gautomis iš valstybės biudžeto kultūros ir meno darbuotojų atlyginimams padidinti ;

 1.2. 129,3 tūkst. Eur didinamos 2016 m savivaldybės biudžeto pajamos pridedant praėjusių metų biudžeto pajamų dalį, kuri viršija praėjusių metų panaudotus asignavimus . Galimybė nepanaudota pajamų dalimi kooreaguoti einamųjų metų biudžeto pajamas atsirado tik Lietuvos Respublikos Seimui 2016 m. balandžio 14 d priėmus Lietuvos Respublikos biudžeto sandaros įstatymo pakeitimus.

 2. Didinami savivaldybės biudžeto asignavimai 72,7 tūkst. Eur, iš jų ;

 2.1. Kultūros ir jaunimo politikos plėtros ir bendruomeniškumo skatinimo programos dėl kultūros ir meno darbuotojų darbo užmokesčio didinimo:

 2.1.1. 7,6 tūkst. Eur Molėtų krašto muziejui, iš jų 5,8 tūkst. Eur darbo užmokesčiui;

 2.1.2. 14,5 tūkst. Eur Molėtų kultūros centrui, iš jų 11,1 tūkst. Eur darbo užmokesčiui;

 2.1.3. 19,4 tūkst. Eur Molėtų r. savivaldybės viešajai bibliotekai , iš jų 14,8 tūkst. Eur darbo užmokesčiui;

 2.2.. 31,2 tūkst. Eur Savivaldybės administracijai, iš jų 25,2 tūkst. Eur Infrastruktūros objektų ir gyvenamosios aplinkos tvarkymo ir priežiūros programai nekilnojamojo turto remontui ir 6,0 tūkst. Eur Ugdymo užtikrinimo programos finansavimui.

 98,1 tūkst. Eur nepanaudotos pajamų dalies tikslinės paskirties lėšų įjungta į įstaigų asignavimus, viršijant pajamas, tvirtinant savivaldybės biudžetą.

 3. Perskirstomos savivaldybės biudžeto lėšos:

 3.1. Dėl Molėtų r. Balninkų pagrindinės mokyklos reorganizavimo 14,7 tūkst. Eur , iš jų 10,7 darbo užmokesčio planuojamų nepanaudoti mokinio krepšelio asignavimų ir 22,3 tūkst. Eur, iš jų 13,5 tūkst Eur darbo užmokesčio savivaldybės lėšų skirti:

 3.1.1. Alantos gimnazijai 11,9 tūkst Eur, iš jų 9,1 tūkst. Eur darbo užmokesčiui mokinio krepšelio asignavimų ir 2,4 tūkst. Eur, iš jų 1,8 tūkst. Eur darbo užmokesčio savivaldybės lėšų;

 3.1.2. Savivaldybės administracijai Ugdymo užtikrinimo programos išlaidų finansavimui 2,8 tūkst.Eur. mokinio krepšelio lėšų ir 19,9 tūkst. Eur savivaldybės lėšų .

 3.2. 2,1 tūkst. Eur, iš jų 1,6 tūkst Eur darbo užmokesčio , skirtų Molėtų kultūros centrui perkelti į savivaldybės administracijos Kultūros ir jaunimo politikos plėtros ir bendruomeniškumo skatinimo programos asignavimus.

 3.3. 2,8 tūkst. Eur savivaldybės administracijos Socialinės atskirties mažinimo programos numatomų nepanaudoti socialinių pašalpų mokėjimui skirtų lėšų perkelti į Kultūros ir jaunimo politikos plėtros ir bendruomeniškumo skatinimo programos lėšas nevyriausybinių organizacijų projektinės veiklos rėmimui (savivaldybės daliai finansuoti) , nes 11 organizacijų yra gavę finansavimą iš Socialinės apsaugos ir darbo ministerijos, kuriems anksčiau baigiasi įgyvendinimo terminai.

 4. Sumažinti 488,4 tūkst. Eur apyvartines lėšas numatytas paskoloms grąžinti.

 5. Padidinti 600,5 tūkst. Eur numatytas skolintis lėšas, iš jų 488,4 tūkst Eur paimtoms paskoloms grąžinti ir 112,1 tūkst Eur investicinių projektų vykdymui.

**2. Savivaldybės biudžeto vykdymo teisinis pagrindas yra**

 Lietuvos Respublikos biudžeto sandaros įstatymas;

 Lietuvos Respublikos Vyriausybės nutarimas ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo”;

Molėtų rajono savivaldybės biudžeto asignavimų administravimo, biudžeto vykdymo ir atskaitomybės tvarkos aprašas, patvirtintas Molėtų rajono savivaldybės tarybos 2011 m. rugsėjo 15 d. sprendimu Nr. B1-177 .

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių priėmus šį sprendimą nenumatoma. Teigiama , kad sumažės savivaldybės biudžeto įsiskolinimai ir didės biudžeto įvykdymo procentas.

**4.Vykdytojai, įvykdymo terminai**

 Sprendimo vykdytojai yra Savivaldybės administracija ir biudžetinių įstaigų vadovai –asignavimų valdytojai.

Parengė

Finansų skyriaus vedėja

Genė Kulbienė